શહેરના પેડક રોડ ઉપર આવાસ યોજનાના ક્વાર્ટરમાં રહેતા નયનાબેન નિર્માણભાઇ બોરીચા નામના 40 વર્ષીય ઋષિ વાલ્મિકી મહિલાએ બી ડિવિઝન પોલીસ સ્ટેશનમાં તેની સગીર દીકરીને મરવા મજબુર કરવા અંગે પરસાણાનગરમાં જેની સાથે લગ્ન થવાના હતા તે પ્રકાશ પરમાર તેના પિતા ગોવિંદભાઇ પરમાર અને તેની માતા જ્યોત્સ્નાબેન પરમાર સામે નોંધાવેલી ફરિયાદમાં જણાવ્યું હતું કે પ્રકાશ અને મારી દીકરી નેહાની સગાઇ થઇ હતી અને સગાઇ બાદ પ્રકાશ મારી દીકરી ઉપર ચરિત્ર અંગે શંકા કુશંકા કરતો હતો અને તું ચરિત્રની ખરાબ છો સગાઇ તોડી નાખવી છે તેમ કહીને મારકૂટ કરતો હતો તેમજ જો બીજી જગ્યાએ સગાઇ કરીશ તો જાનથી મારી નાખીશ તેવી ધમકી પણ આપતો હતો જેથી લગ્ન પૂર્વે જ સાસરીયાઓના ત્રાસથી કંટાળીને મારી દીકરીએ ગત તારીખ 21ના રોજ ગળેફાંસો ખાઈ આપઘાત કરી લીધો હતો આ અંગે પીઆઇ વી જે ફર્નાન્ડિસ વધુ તપાસ ચલાવી રહ્યા છે.